Thomas Puskailer

Thomas Puskailer (* 2. marec 1981, Lichtenvoorde, Holandsko) je slovenský moderátor, spevák, skladateľ a herec holandského pôvodu. Vyrastal v Holandsku a účinkoval v európskych a zahraničných muzikáloch, koncertoch, televíznych reláciách a seriáloch.

 Životopis 
Thomas Puskailer sa narodil v Lichtenvoorde 2. marca 1981 zubárke Gabriele Katarine Puskailer a fotografovi Bohumilovi Jánovi Puskailerovi. V roku 1968 jeho rodičia emigrovali zo Slovenska do Kanady a neskôr v roku 1975 sa presťahovali do Holandska. Od detstva sa naučil niekoľko jazykov vrátane holandčiny, nemčiny, angličtiny a slovenčiny. Thomas je najmladší z piatich súrodencov. Počas dospievania začal spievať v cirkevných zboroch a navštevoval hodiny klavíra, bicích, gitary, saxofónu, tanca a spevu. Puskailer navštevoval školu v Nemecku a aktívne sa angažoval v amatérskych hudobných a divadelných produkciách. Tri roky navštevoval Lucia Marthas Dance Academy v Amsterdame. Počas štúdia pôsobil ako sprievodný tanečník a spevák pre mnohé popové skupiny a účinkoval aj v telenovele Onderweg Naar Morgen (1994). V 90. rokoch ho objavili aj rôzne modelingové agentúry, kde pózoval ako model. Začiatkom 21. storočia sa objavoval v Teleráne pre TV Maríza. Počas prvého ročníku bol v roku 2009 finalistom speváckej súťaže Česko Slovenská Superstar. V roku 2011 a 2012 vydal Puskailer svoje albumy „Thomas Puskailer Maxi Single“ a „Make Believe“. Objavil sa aj vo viacerých slovenských seriáloch a šou ako Panelák, Bez servítky, Adela show či Milujem Slovensko. V súčasnosti úzko spolupracuje s TV JOJ, kde vystupuje ako moderátor Ranných novín.

 Diskografia 

 Albumy 
 2011: Thomas Puskailer Maxi Single
 2012: Make Believe

 Filmografia 

 Televízia 
 1994: Onderweg naar morgen
 1996: Wenn die Musi spielt – das 25 Jahre Jubiläumsspecial
 1999: Leven en dood van Quidam Quidam
 2002: Teleráno
 2008: Panelák
 2009: Česko-Slovenská SuperStar
 2009: SuperSilvester 2009
 2009: Slávik 2009
 2009: Bez servítky
 2010: Česká miss
 2010: Adela show
 2013: Milujem Slovensko
 2014: Neskoro večer: Talkshow Petra Marcina
 2017: Záhady tela
 2023: Ekofaktor

 Referencie 

 Iné projekty 

 Externé odkazy 
 Oficiálny web
 Thomas Puskailer na TV JOJ


 Thomas Puskailer TV JOJ na YouTube

Kategória:Slovenskí moderátori
Kategória:Slovenskí speváci
Kategória:Slovenskí herci
Kategória:Slovenské osobnosti holandského pôvodu